Borgerhout

Borgerhout [borgrHOŬT] estas distrikto de Antverpeno en la Flandra Regiono de Belgio. La distrikto loĝigas 45 948 loĝantojn (en 2013) reflektantaj 90 naciojn. Ĝi estas dividita en du klare diversajn partojn fare de tri apudaj trafikarterioj (la Ringo-aŭtovojo, la Singel-bulvardo kaj la iama ĉeffervojo Bruselo-Amsterdamo).

eta|maldekstra|La distrikta domo de Borgerhout.
La Ringo-aŭtovojo ĉirkaŭanta Antverpenon sekvas la linion de la malnovaj urbomuroj. Pro tio la parto de Borgerhout "ene de" la ringaŭtovojo estas konata kiel Borgerhout intra muros (ene de la muroj) dum la parto ekster la ringaŭtovojo estas konata kiel Borgerhout extra muros (ekster la muroj). La loĝdenso estas pli malalta en la pli ĵuse evoluinta parto ekster la muroj. La parto inter la muroj estas pli dense loĝata kaj ankaŭ enhavas la ĉefajn butikumstratojn.

 Kulturo 
eta|maldekstra|La nanaj gigantoj de Borgerhout.
Ekde 1712 ĉiujare en Borgerhout okazas la Reuzenommegang, la promenado de la gigantoj. Tio estas tre malnova flandra tradicio kun kiel ĉefa atrakcio la montrado de la Reuskens van Borgerhout, la gigantetoj de Borgerhout, kiuj staras sur granda de ĉevaloj tirata ĉaro kaj regule dancas menueton kaj estas muzike akompanataj de 6-kapa orkestreto. Estas kvar gigantetoj aŭ nanaj gigantoj (dwergreuzen) nomataj Reus (giganto), Reuzin (gigantino), Dolfijn (delfeno) kaj la infano Kinnebaba. Tipe por la gigantetoj estas, ke ili ne estas pli altaj ol ordinara homo (pro tio "nanaj gigantoj") sed ja pli dikaj, kontraste al aliaj flandraj gigantoj kiuj estas 3-4 metrojn altaj. En la lastaj jaroj la promenado de la gigantoj iĝis internacie konata festo kun partopreno de ankaŭ eksterlandaj gigantoj kaj fanfaroj.

 Historio kaj etimologio 
Borgerhout estis unuafoje menciita en 1214 kiel "Borgerholt". En la mezepoko ĝi estis nur loko, kiu kaj administre kaj eklezie dependis de Deurne. Etimologie "Borgerhout" verŝajne signifas la lokon, kien la civitanoj (=borgers) iris por serĉi lignon (=holt, hout). Floris Prims tamen opinias, ke ĝi rilatas al la borch (fortikaĵo) de Antverpeno kaj ke temas pri arbaro (= hout) en la posedo de la grafo, kiu loĝis en la fortikaĵo Het SteenPRIMS F., Geschiedenis van Borgerhout, Borgerhout, 1936.

 Anoj de Borgerhout 
 Naskiĝis en Borgerhout (elekto) 
 Floris Jespers (1889-1965), pentristo
 Oscar Jespers (1887-1970), skulptisto
 Paul Lebeau (1908-1982), verkisto
 Frans Mertens (1908-1993), artpentristo
 Stan Ockers (1920-1956), biciklisto
 Maria Rosseels (1916-2005), verkistino

 Loĝis/-as en Borgerhout (elekto) 
 Rik Van Steenbergen (1924-2003), biciklisto
 Carl Verbraeken (1950), prezidanto de la unuiĝo de belgaj komponistoj
 Erik Van Looy (1962), filmreĝisoro
 Anne Provoost (1964), verkistino
 Wouter Van Besien (1972), prezidanto de la verdula partio Groen!
 Tom Van Laere (1974), muzikisto

 Eksteraj ligiloj 
 Oficiala retejo  
 Distrikta estraro Borgerhout 
 Ekesto kaj historio de la Reuzenommegang 

 Referencoj 

Kategorio:Aliĝintaj municipoj de Belgio